JUMAL KÕNELEB
Tere ja rõõm kohtuda taas!
Selle saatesarja nimi on "Jumal kõneleb",
sest Jumal kõneleb.
Ta on elav Jumal
ja ka Tema Sõna, Piibe, on elav sõna.
Oleme rääkinid juba mitmes saates,
kuidas Jumal on teinud meie jaoks elavaks
kirjakoha sõjavarustusest.
Jumal on meile õpetanud, mida see sõjavarustus tähendab,
sest me oleme sõjas, kuigi see sõda pole füüsiline.
Igaüks meist on sõjas, mis käib meie mõttemaailmas.
Kas pole nii?
- On. Tõepoolest.
Meil on siin üks uhke rüütel näitena,
sest Paulus räägib Efeslaste kirja 6. ptk's sõjavarustusest
ja julgustab meid riietama end kogu Jumala sõjavarustusega.
Oleme käsitlenud juba tõevööd, õiguse soomusrüüd
ning rääkinud ka usukilbist ja sõnakuulelikkuse kingadest.
Täna aga räägime päästekiivrist
ja sellest, mida see tähendab.
Efeslastele 6:17 ütleb nii: "Võtke (vastu) ka päästekiiver."
Kiiver.
Kiiver tähendab midagi, mis kaitseb pead.
Jälle on juttu me mõtetest.
Sellest, mis me peas liigub.
Me loeme siit: "Võtke vastu päästekiiver."
- Mida see siis tähendab?
- Mul on taas kaasas rekvisiidid.
See on tore, anna aga minna.
Olen seda veekannu näidet ka varem siin saates kasutanud,
aga see puudutab mind ennast iga kord
ja see meeldib mulle.
Kui mõtleme Jumalale või Jeesusele,
siis Ta on püha, täiuslik ja puhas.
Ta on valgus ja Temas ei ole mingit pimedust.
Temas ei ole plekki ega mustust.
Ta on armastus.
- Temas ei ole ka pattu.
Aga mina... - Või mina või sina.
Mul on küll parasjagu väljakutseid.
Kui pühadusest rääkida.
Vahel see tundub kurvastavana,
sest nagu Roomlaste kirjas 3:23 on öeldud:
"Sest kõik on pattu teinud ja ilma jäänud Jumala kirkusest."
Ma tean ju iseennast
ja tean, et ma teen vigu.
Ja mind kurvastab, et ma ei tea, kuidas sellest lahti saada.
Paulus ütleb Roomlastele 7:18:
"Ma tean ju, et minus", st mu loomuses, "ei ole head.
Tahet mul on..."
Meil kõigil on ju tahe ja soov, käituda õigesti ja tunda end hästi.
"...aga head teha ma ei suuda."
Siin ongi see küsimus -
kust saada jõudu õigesti tegutsemiseks?
Kust saada jõudu, et teha head?
"Sest head, mida ma tahan, ma ei tee,
vaid paha, mida ma ei taha, ma teen."
Paulus ütleb sedasi, võideldes selle sama asjaga.
"Miks ma ei tegutse nii, nagu ma tahaksin?
Mis mul viga on?"
- Ega sul ometi sellega probleeme ole?
Paulus jätkab:
"Oh mind õnnetut inimest!
Kes ostab mu lahti sellest surma ihust?"
Kes võiks mind aidata? Kas 10 aastat teraapiat aitaks?
Muidugi aitavad ka hingehoid ja teraapia,
aga see abi ei jõua päris südame põhjani.
See ei eemalda meist pattu, kui käime teraapias ja hingehoius.
Patt jääb ikka alles nagu sageli ka süü- ja patutunne.
Kui kiri roomlastele lõppeks selle salmiga,
oleks ikka päris kurb.
Aga see kirjakoht läheb edasi.
Paulus kirjutab Roomlastele 7:25, kohe peale oma ahastavat hüüdu:
"Kes ostab mu lahti sellest surma ihust?"
ja küsimust: "Kes aitaks mind sellest välja?",
"Aga tänu olgu Jumalale meie Issanda Jeesuse Kristuse läbi!"
Ta kuulutab sellega, et on olemas lahendus ja pääste.
Ma märkan ja näen erinevust, kui ma tulen Jumala palge ette.
Ma märkan seda,
aga ma võin paluda: "Issand, aita mind!
Ma tulen Su ette sellisena nagu ma olen.
Jeesus, ma palun andestust."
Anna mu patt mulle andeks ja puhasta mind.
Jeesus, tule mu ellu.
Kas teate, mis siis juhtub
sellise lihtsa palve peale: "Issand, anna mulle andeks"?
Ta on öelnud, et kui tunnistame Talle oma patud
ja palume Ta käest andeks,
siis Ta andestab kõik meie patud ja peseb meid puhtaks.
Jeesuse veri puhastab meid kogu mustusest.
Täielikult puhtaks.
Selle pärast Jeesus tuligi ja suri ristil meie eest.
Ja siis saan ka öelda: "Jeesus, tule mu ellu.
Ma võtan Su vastu oma elu Issandaks."
Mida Issand siis teeb?
Ta tuleb mu südamesse ja ellu.
Ta täidab mind oma puhtusega.
Ta täidab mind oma Vaimuga,
mis on püha ja puhas, mis on armastus ja valgus.
Ta tuleb mu sisse ja mu südamesse ja midagi imelist juhtub.
Vaadake! Me oleme nüüd samasugused.
Ma saan Jumala lapseks.
Mu sisemuses toimub imeline muutus.
Räägitakse uuesti sündimisest.
Uuestisünni imest.
Kui Jeesus tuli, murti patt ristil.
Ta võttis selle enese peale ja kandis selle ära.
See on imeline!
Meie, kristlastega, on see juhtunud.
Miks see nii oluline on?
Efeslastele 6:17 ütleb: "Võtke ka (vastu) päästekiiver".
See lühike palve: "Jeesus tule mu südamesse.
Jeesus, andesta mulle mu patud.
Tule mu südamesse ja puhasta mind kõigest."
Selle palve peale see juhtub ja muud pole vajagi.
Kui sa pole kunagi seda palvet palunud,
siis Jumala Sõna ütleb: "Võta vastu see pääste!
Võta ilma hinnata vastu see, mida Jeesus on teinud.
Lihtsalt nõustu sellega, usu seda ja palu:
"Jeesus, anna mu patud andeks ja tule mu südamesse.
Pese mind puhtaks."
Ja see sünnibki.
Ja see juhtubki.
Meie tegime seda Joyga juba aastaid tagasi
ja sellest peale on me sisemus teistsugune.
Mõistagi me teeme endiselt vigu, aga Jumala ligiolu ei kao kunagi.
Koormad kaovad, kui võtad Jeesuse vastu.
Sõnum päästest on me kõigi jaoks kõige tähtsam sõnum.
1. Peetruse 2:24 ütleb Peetrus Jeesuse kohta:
"Ta kandis ise meie patud."
Jeesus kandis meie patud.
Jeesus "kandis ise meie patud oma ihus üles ristipuule,
et meie, olles surnud pattudele,
elaksime õigusele."
Õigus - Jeesuse pühadus ja puhtus tulid minusse.
Sest Tema kandis mu patu
ja ma sain päriselt andeks.
Mu sisemuses toimus muutus.
Tunneta seda sisemise puhtuse imelist olekut.
Mitte, et oleksin endisest täiuslikum, vaid Tema on pesnud mind puhtaks.
Kogu Jumala sõjavarustuse juures on imeline see,
mida Jumal on teinud.
Rääkisime enne õiguse soomusrüüst.
Ta on teinud meid õigeks ja täielikult endale sobivaks.
Miks?
Sest Ta lepitas kõik oma vere kaudu.
Ta pesi meid puhtaks ja selle pärast saamegi olla õiged.
Me kõlbame Jumalale Jeesuse tõttu.
Pääste teema on väga tähtis, sest on liiga palju kristlasi,
kes ikka veel maadlevad küsimusega, kas nad ikka on saanud patud andeks.
Mulle helistatakse ja küsitakse vahel,
kas pattude andestuses võib kindel olla?
Küsin siis, millal see inimene Jeesuse vastu võttis,
saades vastuseks: "10 aastat tagasi."
Siis nii ongi, et kui võtsid Jeesuse 10 aastat tagasi vastu,
siis samal hetkel andis Jeesus ka kõik su patud andeks.
Oli see siis 10 aastat või 5 sekundit tagasi -
Jeesus andis sel hetkel kõik su patud andeks.
Nii endised, praegused kui tulevased patud.
Kõik on ühe hoobiga andestatud.
Võid selle usus vastu võtta ja teada, et nüüd oled päästetud.
Su patud on andeks antud. Punkt.
Mu olemuses olevate vigadeni
ja sügavaimate südamesoppideni,
kus on asju, mida ma ei taha enesele isegi tunnistada.
Südame põhjani välja
on see puhastus Jeesuse läbi toimunud.
Täielikult.
Jeesus ütleb Johannese 5:24 nii:
"Tõesti, tõesti, ma ütlen teile, kes kuuleb minu sõna
ja usub teda, kes minu on saatnud, sellel on igavene elu."
Nii see käib.
Jumala juurde taevasse pääseb see, kes on püha ja puhas.
Mina pääsen sinna.
See on see põhjus, miks ma pääsen surres taevasse.
See kirjakoht aga läheb edasi nii:
"...sellel on igavene elu,
ning ta ei lähe kohtu alla, vaid on läinud surmast ellu."
See on teine asi, mida on tohutult oluline mõista.
Pääste ei tähenda üksnes pattude andeks saamist,
vaid seda, et sind on päästetud hukatusest.
Kui oled võtnud Jeesuse vastu,
siis see, mida Joy äsja luges ehk mida Jumala Sõna ütleb,
on tohutult tähtis.
Joy luges just: "Kes kuuleb minu sõna ja usub teda, kes minu on saatnud,
sellel on igavene elu."
Sellel on igavene elu.
See pole nii, et kui võtame Jeesuse vastu,
siis võib-olla me kunagi saame igavese elu,
vaid kes iganes võtab Ta vastu, sellel juba on igavene elu.
"Ning ta ei lähe kohtu alla,
vaid on läinud surmast ellu."
Seda ütleb ka tuntud kirjakoht Johannese 3:16:
"Sest nõnda on Jumal... oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu."
On väga oluline mõista,
et su patud on sulle andeks antud, kui oled Jeesuse vastu võtnud
ja sa oled lepitatud Jumalaga.
Jeesus kandis su patud ristil ja suri su eest.
Ta kandis ka meie eest karistuse.
Pääste tähendabki seda, et karistus on juba kantud.
Jeesus kandis sinu karistuse.
Ta lepitas meie patud.
Selle pärast, kui oled võtnud Jeesuse vastu,
siis sul ongi juba igavene elu ja sa ei lähe enam kohtu alla.
Kas pole tore teada?
Me ei lähe enam kohtu alla.
Meil on igavene elu. See on meie sees.
See tuleb ka Roomlaste kirjas esile.
Roomlastele 8:33:
"Kes võib süüdistada Jumala valituid?"
Kui ma ise end sageli süüdistan
ja tuletan meelde vigu, mida teen...
Sest nagu Jan ütles -
kuigi olen võtnud Jeesuse vastu, teen ma ikkagi vigu.
Samas on mu sisemus ikkagi teistsugune.
Siiski mõtlen enda kohta sageli, et olen ikka veel selline määrdunud.
"Kes võib süüdistada Jumala valituid?
Jumal on see, kes õigeks teeb.
Kes võib meid hukka mõista?
Kristus Jeesus on, kes suri ja mis veel enam, kes üles äratati,
kes on Jumala paremal käel ja kes palub meie eest."
Kui Jumal ise on meid Jeesuse läbi õigeks teinud,
kui Jeesus on juba surnud meie pattude lepitamiseks,
kui Ta on juba tõusnud surnuist,
siis kes võiks meid enam hukka mõista?
Kes saab meid enam süüdistada?
See tähendab seda,
et enam pole midagi, millega meid saaks süüdistada.
Näita veel korraks seda kannu.
Me oleme Kristuses ja meid on juba lepitatud.
Sa ei pea enam kuulama ega mõtlema neid mõtteid,
mis sind süüdistavad, sest Jumal ei süüdista.
Nagu roomlaste kirjas öeldakse:
Ta on sind juba õigeks teinud ja sa võid olla vaba.
Roomlastele 8:1-2 ütleb nii:
"Nii ei ole nüüd enam mingit hukkamõistu neile,
kes on Kristuses Jeesuses."
Kas enam selgemini annakski öelda?
- Ei mingit hukkamõistu.
"Nii ei ole nüüd enam mingit hukkamõistu neile,
kes on Kristuses Jeesuses.
Sest elu Vaimu seadus Kristuses Jeesuses
on vabastanud sinu (ja minu) patu ja surma seadusest."
See ongi päästekiivri pähe panemine, et ma pean meeles seda tõde.
Ma ei unusta seda ära, vaid pean seda meeles.
Seda tuleb tegelikult endale meelde tuletada.
Tehes seda saadet siin
kerkib mu sisemuses tohutu rõõm ja raske on paigal istuda.
See on siis miski, mille panen iga päev pähe,
tuletades endale meelde: "Tänu Issandale, ma päästetud.
Olen lunastatud ja päästetud.
Mind on viidud surmast ellu."
"Võtke vastu" ei tähenda vaid ühekordset vastuvõtmist.
See on muidugi kõige tähtsam,
kui sa pole veel üldse Jeesust vastu võtnud
ja see on esimene kord, kui kuuled, et keegi suri su pattude eest;
et keegi suri, et sina saaksid igavese elu
ja et igavest elu on üldse võimalik leida.
Sel juhul on täna sinu jaoks päästepäev
ja sa võid võtta Jeesuse just praegu vastu,
öeldes lihtsalt nagu oleme juba mitu korda öelnud:
"Jeesus, tule mu südamesse ja andesta mulle mu patud.
Pese mind puhtaks.
Tahan olla Sinu oma."
Ja siis sa saadki päästetud.
Igaüks, kes usub Temasse, pääseb.
Kui aga oled juba pikalt usklik olnud,
aga su olukorrad, patud või vead on tinginud selle,
et mõtled, et võib-olla Jumal mõistab sind ikka hukka
ja võib-olla sa ikkagi hukkud.
Sel juhul on tähtis meenutada neid kirjakohti,
mis ütlevad: "Kes minusse usub, sel on juba igavene elu
ja ta ei lähe enam kohtu alla."
Tahan murda selle hirmu, kui kardad ikkagi sattuda põrgusse.
Ei satu midagi, kui oled Jeesuses.
Kui oled Jeesuses, ei satu, sest sa oled Jeesuses.
Kuna Tema ei lähe põrgusse ja kuna sina oled Temas,
siis sa oled vaba.
Seda on väga oluline teada.
Sa oled õige, sa oled lepitatud, sa oled päästetud
ja kuigi sa teedki vahel vigu või pattu, on Jeesus ikkagi su pääste võti
ja Tema ei jäta sind kunagi maha.
Ta ei lähe enam ära, kui olen Ta kord juba vastu võtnud.
Sellest ühest korrast piisab.
See on selline asi, milles võime olla kindlad.
Me võime olla kindlad
ja sellepärast ongi tähtis vaadata ja uurida neid kirjakohti,
õppida neid pähe ja riietada end uuesti nendega.
Sest iga kord, kui mõtiskleme nende üle,
selgub nende sügavus meile aina rohkem.
On imeline, kui see saab ülekaalu mu mõtetes.
Mitte nii, et viieks minutiks on mul hea olla
ja siis võtavad jälle hirm ja ebakindlus maad.
Ei.
Just Jumala Sõna sünnitab usku ja toob selle kindluse.
Mõelda vaid, et võime nii oma vaimus, mõtetes, kogu olemuses kui elus
olla kindlad selles, et oleme Jumala lapsed.
Olen Tema tütar ja õigeksmõistetud.
See rõõm võib olla pidev.
Tahan veelkord lugeda:
"Nii ei ole nüüd enam mingit hukkamõistu neile,
kes on Kristuses Jeesuses."
Mitte mingit hukkamõistu. Aamen.
Palvetame koos sinuga
Aitäh, Jeesus, selle eest, mida Sa tegid ristil.
Aitäh, Jeesus, et kandsid kõik meie patud.
Sa lepitasid meid
ja lunastasid kogu needuse alt ning hukka mõistmisest.
Aitäh, et võime lõõgastuda
ja teada, et kõik on hästi.
Teada, et sellest piisab, mida Sa, Jeesus, oled teinud.
Me oleme nii rõõmsad, Issand. Meie süda rõõmustab ja hõiskab.
Me oleme nii tänulikud, et me sees on toimunud see muutus.
Oleme saanud lihaselise südame
ja me oleme nüüd uued loodud.
Uued loodud, kes on loodud Jumala näo järgi uueks.
Oleme ülevalt sündinud, loodud Jeesuses Kristuses.
Issand, me võime usaldada, et see, mis on nüüd meie sees,
on hea asi.
Minu sees on nüüd midagi head.
Kui Sina oled meis, on meie sees head asjad.
Me võime rääkida head iseenda ja oma elu kohta.
Võime rääkida Sinu sõnu, Issand.
Aitäh, et need on nii head asjad.
Aitäh, Issand,
et sellele pole midagi lisada ega sellest vähemaks võtta.
Sa oled teinud kõik
ja me võime hingata selles, mida Sina oled teinud.
Ja kui kellelgi on mingid hirmud, süü- või häbitunne,
siis ma tahan sõidelda kõike seda
ja käskida kogu sel koormal taganeda Jeesuse nimel.
Igaüks meist võib olla vaba, sest Jeesuse verest piisab.
Sinu verest piisab.
Me võime Jeesuse nimel olla vabad hirmust, häbist ja süüst.
Tänu Issand, et see avab uue tuleviku, kui mõistan seda sügaval südames.
See on nagu uus uks, mis avaneb
ja ma märkan, et mul on lootust.
Sa juhatad mind sisemiselt, sest Sina oled minu sees.
Ma ootan head.
Me oleme minemas hea suunas.
Ükskõik, kuidas ümbritsev näib - see, mis on minus, on suurem.
Sina, kes oled meis, oled suurem.
Nagu Jan ütles, siis me hingame Kristuses.
Me laseme Kristusel elada ja meis vabalt mõju avaldada.
Me rõõmustame selle üle. Me oleme rõõmsad.
- Aamen.
Tahame siinkohal taas tänada.
Kuulsin hiljuti, et keegi vaataja oli meie saateid vaadanud
ja tundis nagu keegi oleks tugevalt puudutanud ta südant,
kui rääkisime eelmine kord sellest, et Jeesus on lepitanud kõik patud.
See inimene sai sellest esimest korda elus aru
ja sai võtta pääste vastu.
Halleluuja!
Tänu Sulle Jeesus selle eest, mida Sa teed.
Kui soovid teada rohkem meie tööst, mida teeme Agape Keskuses,
kus tegeleme laste ja noortega meie lasteaias ja kristlikus koolis,
siis külasta meie kodulehekülge.
Sealt saab tellida ka infolehte, mis räägib meie tööst
ja mis ilmub kaks korda aastas.
Sealt saab tellida ka raamatuid, mis aitavad sul usus kasvada.
Kasvamine algab sellest, et õpime Teda tundma.
Kõiges ja kogu aeg on küsimus Temas, mitte meis.
Mida lähedasem suhe meil on Temaga,
seda enam Piibel avaneb meile
ja mida suuremaks Ta saab, seda vabamaks me saame.
Mida rohkem me Teda tunneme, seda toredamaks muutub elu.
Nende kõikide raamatute tuumaks on see,
et igaüks meist võib leida lähedase suhte Jeesusega
ning hakata kasvama ja elama koos Temaga.
Jeesus tõesti tahab ola koos sinuga ja ongi seda igal päeval.
Ole õnnistatud ja tea, et sa oled juba päästetud.
Sul on juba igavene elu. Aamen.
Jeesus andis meile käsu minna kõike maailma.
Selle pärast on ka TV7 eriliselt tähtis.
Me peame ju kasutama kõiki kanaleid ja kõiki võimalusi,
et evangeelium saaks levida.
Löö sinagi kaasa!
Helistades 900 1770, annetad 10 eurot.
Võid kasutada ka kontonumbreid, mida näed peatselt ekraanil
või leida rohkem infot: www.tv7.ee
Kasuta oma raha selle jaoks, et evangeelium võiks levida
ja jõuda kõikjale selles maailmas.
Ole õnnistatud!
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7